फिलहाल यह द्वीप पूरी तरह से खाली पड़ा है। यहां पर एक एयर स्ट्रिप है और लोगों की संख्‍या न के बराबर है। यहां के स्थानीय लोग भारत की पहल का विरोध कर रहे हैं। उनका मानना है कि सैन्य अड्डा बनने से सेशल्स के पर्यावरण को नुकसान पहुंचेगा और इससे भारतीय कामगार बड़ी संख्या में वहां पहुंच जाएंगे। भारत हिंद महासागर में 115 द्वीपों के देश सेशेल्स में अपना मिलिट्री बेस बनाने को कीशिशों में जुटा है। भारत की इस कोशिश पर विवाद शुरू हो गया है। भारत के लिए यह सैन्य अड्डा सामरिक रूप से काफी महत्वपूर्ण होगा। भारत द्वारा वित्त पोषित यह सैन्य बेस दोनों देशों द्वारा साझा किया जाएगा। मीडिया रिपोर्टों के मुताबिक भारत ने सेशेल्स के साथ 20 साल का कॉन्ट्रेक्ट किया है। इसके तहत सेशेल्स में भारतीय सेनाओं के लिए एक एयर स्ट्रिप और पानी के जहाजों को खड़ा करने के लिए जेटी का निर्माण किया जा रहा है। हिंद महासागर में ही जिबूती में चीन ने भी अपना मिलिट्री बेस स्थापित कर लिया है। चीन के इस कदम पर भारत सतर्क हो गया है। चीन की हरकतों के मद्देनजर भारत भी सेशेल्स में अपना सैन्य बेस तैयार कर रहा है।